CELEX: 22004D0145
Language: lt
Date: 1099008000000
Title: 2004 m. spalio 29 d. EEE jungtinio komiteto sprendimas Nr. 145/2004, iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)

21.4.2005   
            
            
               LT
            
            
               Europos Sąjungos oficialusis leidinys
            
            
               L 102/15
            
         
      EEE JUNGTINIO KOMITETO SPRENDIMAS
   
   Nr. 145/2004
   2004 m. spalio 29 d.
   iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, koreguojančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2004 m. rugsėjo 24 d. EEE jungtinio komiteto sprendimu Nr. 126/2004 (1).
            
         
               (2)
            
            
               Į Susitarimą turi būti įtrauktas 2004 m. vasario 25 d. Komisijos reglamentas (EB) Nr. 324/2004, iš dalies pakeičiantis Tarybos reglamento (EEB) Nr. 2377/90, pateikiančio didžiausios leistinos veterinarijos vaistų likučių koncentracijos gyvūninės kilmės maisto produktuose nustatymo tvarką Bendrijoje, I priedą (2).
            
         
               (3)
            
            
               Į Susitarimą turi būti įtrauktas 2004 m. kovo 24 d. Komisijos reglamentas (EB) Nr. 546/2004, iš dalies keičiantis Tarybos reglamento (EEB) Nr. 2377/90, nustatančio veterinarijos vaistų gyvūninės kilmės maisto produktuose didžiausios likučių koncentracijos nustatymo tvarką Bendrijoje, I, II ir III priedus (3),
            
         NUSPRENDĖ:
   1 straipsnis
   Susitarimo II priedo XIII skyriaus 14 punktas (Tarybos reglamentas (EEB) Nr. 2377/90) papildomas šiomis įtraukomis:
   
      
                  „—
               
               
                  
                     32004 R 0324: 2004 m. vasario 25 d. Komisijos reglamentas (EB) Nr. 324/2004 (OL L 58, 2004 2 26, p. 16),
               
            
                  —
               
               
                  
                     32004 R 0546: 2004 m. kovo 24 d. Komisijos reglamentas (EB) Nr. 546/2004 (OL L 87, 2004 3 25, p. 13).“
               
            
   2 straipsnis
   Reglamentų (EB) Nr. 324/2004 ir Nr. 546/2004 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2004 m. spalio 30 d., jei EEE jungtiniam komitetui bus pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. spalio 29 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 64, 2005 3 10, p. 49.
   
      (2)  OL L 58, 2004 2 26, p. 16.
   
      (3)  OL L 87, 2004 3 25, p. 13.
   
      (4)  Konstitucinės nuostatos nenurodytos.